Rubrieke | Page 3 of 58 | Maroela Media
Lindie Strydom · 22 Maart 2019
Die storie van Giovanni Hendriks, die matriekleerling van Pretoria wat verlam gelaat is nadat hy vir ŉ tweede keer met Guillain-Barré-sindroom gediagnoseer is, is meer as net hartseer – dit is ŉ inspirerende getuienis van dié gesin se onwrikbare geloof.
René du Preez · 19 Maart 2019
“Ek hoop jy en jou fiets ry nog lang draaie wat diep spore in mense se lewe laat. Maar as ek jou so kyk, dink ek jy gaan jou ma en pa nog baie trots maak.” Man glo in Verulam uit wraak vermoor, geskend en ontman | Netwerk24
Deur Werner Beukes 21 Oktober 2019 14:54
“Die slagoffer het skiet- en kapwonde,” het kol. Thembeka Mbele, polisiewoordvoerder in KwaZulu-Natal, Maandag gesê.
Paramedici en lede van ’n veiligheidsmaatskappy op die toneel van die moord in Verulam.Foto: Prem Balram
Volgens Mbele is die polisie en die nooddienste Sondag om 21:30 na Station-straat ontbied nadat lede van die publiek op die man se bebloede lyk afgekom het.
“Die man is op die toneel dood verklaar en ’n moorddossier is geopen. Daar word beweer dat die man ’n dubbele moord gepleeg het en dat lede van die gemeenskap hom uit weerwraak vermoor het. Dié bewerings asook sy dood word ondersoek,” het Mbele gesê.
Prem Balram, woordvoerder van die veiligheidsmaatskappy Reaction Unit South Africa (Rusa), was ook Sondag op die moordtoneel.
Volgens Balram is die man se gesig met ’n skerp voorwerp geskend en sy geslagsdeel is afgesny.
“Inwoners het oënskynlik eie reg gebruik en die man vermoor nadat hy glo twee ander mans in Verulam vermoor het. Bewyse hiervoor moet nog gevind word.”
Volgens Balram is twee mans Saterdagaand in ’n geveg by ’n kroeg in die omgewing om die lewe gebring.
Niemand is nog in verband met die moord op die man in hegtenis geneem nie.
Bloedspatsels op die toneel waar die lyk van ’n man Sondag in Verulam, KwaZulu-Natal, gekry is. Foto: Prem Balram
Die polisie en nooddienste is Sondagaand ontbied nadat lede van die publiek op die man se bebloede lyk in Verulam afgekom het. Foto: Prem Balram
Meer oor: Verulam | Kwazulu-Natal | Moord | Geskend | Misdaad | Ontman